turjo4nis/wikipedia-bn-dump-20250701 huggingface dataset:
মিরাজনামা

মিরাজনামা বা মিরাজনামে হলো হজরত মুহাম্মদ (সা.)-এর নবুয়তের নবম বর্ষে সংঘটিত মিরাজ ঘটনার বর্ণনা সম্বলিত ছন্দবদ্ধ রচনাসমূহ। এগুলো প্রধানত তুর্কি ও ইরানিদের দ্বারা রচিত হয়েছে এবং সংগীতরূপে পরিবেশন করার রীতি তুর্কিদের কৃতিত্ব।

ইসলামের মতো অনেক বিশ্বাসে বিশ্বব্রহ্মাণ্ডকে ভূমি ও আকাশ (সাত আসমান) এই দুই ভাগে বিভক্ত হিসেবে বিবেচনা করা হয়। এই অনুযায়ী, ভালো আত্মারা মৃত্যুর পর আকাশে—অর্থাৎ স্বর্গে—উর্ধ্বগমন করে, আর খারাপ আত্মারা পাতালে নেমে যায় এবং সেখানে জাহান্নামের শাস্তি ভোগ করে। যে বিশ্বাসপ্রণালীগুলো আকাশকে সৃষ্টিকর্তার আবাস হিসেবে গ্রহণ করে, তারা মৃত্যুর পর আত্মার আকাশে পৌঁছে চিরজীবন লাভের ধারণা পোষণ করে। কুরআন-এর ইসরা ও নجم সূরার কয়েকটি বাক্যাংশ যেমন মসজিদুল হারাম, মসজিদুল আকসা, সিদরাতুল মুনতাহা ও কাবা কাওসাইন প্রভৃতি শব্দ ও উক্তির ভিত্তিতে মিরাজের ঘটনাকে নানা রেওয়ায়েত দিয়ে একটি কাহিনিরূপে উপস্থাপন করা হয়েছে। এই কাহিনির মধ্যে আরদাভিরাফনামা-র সঙ্গে উল্লেখযোগ্য সাদৃশ্য লক্ষ্য করা যায়। 

আরদাভিরাফ, যিনি জীবদ্দশায় কোনো পাপ করেননি, তাকে পুরোহিত পরিষদের সিদ্ধান্ত অনুযায়ী আহুরা মাযদার সঙ্গে সাক্ষাৎ করতে পাঠানো হয়। ‘মেং’ নামের এক পানীয় থেকে তিন পেয়ালা পান করার পর তিনি নিদ্রায় তলিয়ে যান। সাত দিন ধরে, পবিত্র সুরুশ ও অগ্নিদেব আজার-এর সঙ্গে তিনি চিনওয়াত সেতু অতিক্রম করে প্রথমে স্বর্গ, তারপর পর্যায়ক্রমে আরাফ ও নরক পরিদর্শন করেন।

মিরাজ কাহিনি অনুসারে, “এক রাতে হজরত মুহাম্মদ (সা.) জিবরাঈল-এর সঙ্গে বুরাক নামক এক বাহনে চড়ে মসজিদুল আকসায় যান। সেখানে ইব্রাহিম, মূসা, ঈসা ও আরও কয়েকজন নবীর সঙ্গে সাক্ষাৎ করেন। এরপর তিনি সিদরাতুল মুনতাহা পর্যন্ত, অর্থাৎ সপ্তম আসমান পর্যন্ত আরোহণ করেন। সেখানে তিনি আল্লাহর সঙ্গে সাক্ষাৎ করেন, জান্নাত ও জাহান্নাম পরিদর্শন করেন এবং পরে নিজ গৃহে ফিরে আসেন। সুন্নি বিশ্বাস অনুযায়ী, এই সফরের সময় অন্যান্য বিধানের সঙ্গে সঙ্গে পাঁচ ওয়াক্ত নামাজ ফরজ করা হয়। সুন্নি মতে, এই সফর তিনি দেহ ও আত্মা উভয় দিয়ে করেছিলেন, কিন্তু শিয়া বিশ্বাসে এটি কেবল আত্মিক ভ্রমণ।”

তথ্যসূত্র 

ইসলামি পরিভাষা
মার্ক আর. কোহেন

মার্ক আর. কোহেন (জন্ম: ১১ মার্চ ১৯৪৩) মুসলিম শাসনের অধীনে ইহুদিদের ইতিহাস নিয়ে গবেষণা করা একজন মার্কিন পণ্ডিত।

কোহেন প্রিন্সটন বিশ্ববিদ্যালয়ের নিকট প্রাচ্যের ইহুদি সভ্যতা বিষয়ক খেদৌরি এ. জিলখা অধ্যাপক এমেরিটাস এবং নিকট প্রাচ্য অধ্যয়ন বিভাগের অধ্যাপক এমেরিটাস হিসেবে দায়িত্ব পালন করেছেন। তিনি ইসলামি শাসনকালে মধ্যযুগে ইহুদি ইতিহাসের একজন বিশিষ্ট গবেষক। তাঁর গবেষণা মূলত কায়রো গেনিজার নথিপত্রের ওপর ভিত্তি করে। ১৯৮৫ থেকে ২০১৩ সালে অবসর গ্রহণ পর্যন্ত তিনি প্রিন্সটন গেনিজা ল্যাব পরিচালনা করেন, যার উদ্দেশ্য কায়রো গেনিজার সংগ্রহ অনলাইনে সহজে খুঁজে পাওয়ার মতো করে তুলে ধরা। ২০২৩ সালের তথ্য অনুযায়ী, এই ডেটাবেজে ৪ লাখ নথি রয়েছে। এই প্রকল্পটি শেলোমো দভ গোইটাইন গেনিজা গবেষণাগারে শুরু হলেও বর্তমানে এটি একটি পৃথক প্রতিষ্ঠান হিসেবে পরিচালিত হয়।

শিক্ষা ও কর্মজীবন
কোহেন তাঁর স্নাতক ডিগ্রি ব্র্যান্ডেইস বিশ্ববিদ্যালয় থেকে, স্নাতকোত্তর কলাম্বিয়া বিশ্ববিদ্যালয় থেকে এবং ডক্টরেট জিউইশ থিওলজিক্যাল সেমিনারি অব আমেরিকা থেকে অর্জন করেন।

১৯৮১ সালে তিনি তাঁর গ্রন্থ Jewish Self-Government in Medieval Egypt: The Origins of the Office of Head of the Jews, ca. 1065–1126-এর জন্য ন্যাশনাল জিউইশ বুক অ্যাওয়ার্ড-এ ইহুদি ইতিহাস বিভাগে পুরস্কৃত হন। ১৯৯৬ সালে তিনি গুগেনহাইম ফেলোশিপ লাভ করেন।

২০১৪ সালে কোহেন নিউ ইয়র্ক ইউনিভার্সিটি আবুধাবি-তে অতিথি অধ্যাপক হিসেবে পাঠদান করেন।

নির্বাচিত প্রকাশনা
Jewish Self-Government in Medieval Egypt: The Origins of the Office of Head of the Jews, ca. 1065–1126 (১৯৮১)
The Autobiography of a Seventeenth-Century Venetian Rabbi (১৯৮৭)
Under Crescent and Cross: The Jews in the Middle Ages (১৯৯৪)
Poverty and Charity in the Jewish Community of Medieval Egypt (২০০৫)
The Voice of the Poor in the Middle Ages: An Anthology of Documents from the Cairo Geniza (২০০৫)

আরও দেখুন

তথ্যসূত্র

বহিঃসংযোগ
প্রিন্সটন বিশ্ববিদ্যালয়ের অধ্যাপক পাতা
প্রিন্সটন গেনিজা প্রকল্প
 মার্ক আর. কোহেন লাইব্রেরি অফ কংগ্রেস কর্তৃপক্ষ নিয়ন্ত্রণে — ১০টি ক্যাটালগ রেকর্ডসহ

১৯৪৩ সালে জন্ম
জীবিত ব্যক্তি
২১শ শতকের মার্কিন ইহুদি
২১শ শতকের মার্কিন ইতিহাসবিদ
২১শ শতকের মার্কিন পুরুষ লেখক
ব্র্যান্ডেইস বিশ্ববিদ্যালয়ের প্রাক্তন ছাত্র
জন্মস্থান অনুপস্থিত (জীবিত ব্যক্তি)
প্রিন্সটন বিশ্ববিদ্যালয়ের অনুষদ সদস্য
কলাম্বিয়া বিশ্ববিদ্যালয়ের প্রাক্তন ছাত্র
আমেরিকার ইহুদি ধর্মতাত্ত্বিক শিক্ষাপ্রতিষ্ঠানের প্রাক্তন ছাত্র
ইহুদি মার্কিন ইতিহাসবিদ
ইহুদি ও ইহুদিধর্ম বিষয়ক ইতিহাসবিদ
ধর্মতত্ত্ব বিষয়ক মার্কিন ইতিহাসবিদ
মার্কিন পুরুষ নন-ফিকশন লেখক
শসার কেক

শসার কেক হল একটি কেক যা প্রাথমিক উপাদান হিসাবে শসা ব্যবহার করে তৈরি করা হয়। অতিরিক্ত উপাদানের মধ্যে সাধারণ কেকের উপাদান যেমন ময়দা, চিনি, ডিম এবং খামির অন্তর্ভুক্ত থাকতে পারে। এটি একটি ডেজার্ট কেক হিসাবে পরিবেশন করা যেতে পারে, এবং কিছু সংস্করণের উপরে আইসিং দেওয়া হয়।

তাভসোলি 
শসার কেককে তাভসোলি বা তৌসালি হিসাবে উল্লেখ করা যেতে পারে এবং এটি গোয়ার রন্ধনশৈলীর একটি খাবার। তাভসোলি শসা ব্যবহার করে প্রস্তুত করা হয় এবং অতিরিক্ত উপাদানগুলোর মধ্যে চাল, নারকেল, গুড়, ঘি, কাজু এবং এলাচ অন্তর্ভুক্ত থাকতে পারে। শেঁকার আগে হলুদ পাতা কেকের উপরে রাখা যেতে পারে, যা স্বাদ যুক্ত করে। এটি প্রাতঃরাশের খাবার হিসাবে পরিবেশন করা যেতে পারে, এবং ধোকলার শৈলীতে প্রস্তুত করা যেতে পারে এবং ভাপে দিয়েও রান্না করা যেতে পারে।

আরও দেখুন 

 শসার স্যান্ডউইচ
 কেকের তালিকা
 জুচিনি

তথ্যসূত্র

আরও পড়ুন 
 

কেক
গোয়ার রন্ধনশৈলী
কেক
রোদেলা টাপুর

রোদেলা টাপুর একজন বাংলাদেশী অভিনেত্রী। তিনি ২০২২ সালের আশুতোষ সুজন পরিচালিত দেশান্তর চলচ্চিত্রের মাধ্যমে অভিষেক করেন  এবং শ্রেষ্ঠ নবাগত বিভাগে মেরিল-প্রথম আলো পুরস্কার লাভ করেন।

প্রথমিক জীবন 
রোদেলা টাপুরের বাবা পরিচালক সতীর্থ রহমান ও মা অভিনেত্রী গোলাম ফরিদা ছন্দা। তাদেরকে দেখেই অভিনয়ে অনুপ্রাণিত হয়েছেন টাপুর। মাত্র ছয় বছর বয়সে বাবার পরিচালনায় অভিনয়ে নাম লেখান। কর্মজীবনের প্রথম সিনেমা ‘দেশান্তর’-এ অভিনয় করে পরিচিতি পেয়েছেন। এই সিনেমায় অভিনয়ের জন্য মেরিল-প্রথম আলো পুরস্কারে মনোনয়ন পান, প্রথমবার পুরস্কারও পেয়েছেন টাপুর। পড়াশোনার সুবাদে ভারতের পাহাড়ঘেরা শহর কালিম্পংয়ে থাকেন টাপুর। সেখানকার ডক্টর গ্রাহামস হোমস স্কুলের একাদশ শ্রেণিতে পড়ছেন তিনি।

চলচ্চিত্র

সম্মাননা ও পুরস্কার

তথ্যসূত্র

বহিঃসংযোগ

জীবিত ব্যক্তি
বাংলাদেশী চলচ্চিত্র অভিনেত্রী
২১শ শতাব্দীর বাংলাদেশী অভিনেত্রী
চট্টগ্রাম–কাপ্তাই মহাসড়ক

চট্টগ্রাম–কাপ্তাই মহাসড়ক বা কাপ্তাই সড়ক হল  বিশিষ্ট একটি আঞ্চলিক মহাসড়ক। এটি বাংলাদেশের চট্টগ্রাম বিভাগে অবস্থিত। এই মহাসড়ক চট্টগ্রাম জেলার চট্টগ্রাম, হাটহাজারী উপজেলা, রাউজান উপজেলা ও রাঙ্গুনিয়া উপজেলার মধ্য দিয়ে রাঙ্গামাটি জেলার কাপ্তাই পর্যন্ত গেছে। অন্তত ৯০ লাখ যাত্রী এই মহাসড়ক ব্যবহার করে।

পটভূমি 
১৯৬৩ সালে কর্ণফুলী জলবিদ্যুৎ কেন্দ্র নির্মাণের সময় চট্টগ্রাম থেকে বিদ্যুৎ কেন্দ্র নির্মাণের জন্য প্রয়োজনীয় যন্ত্রাংশ পরিবহনের জন্য এই সড়ক নির্মাণ করা হয়। তখন এর দৈর্ঘ্য ৪৯ কিলোমিটার ছিল। সড়কটির জন্য ১৫ দশমিক ২৫ মিটার চওড়া জমি অধিগ্রহণ করা হলেও সে সময় ৬ মিটার চওড়া করে সড়কটি নির্মাণ করা হয়। ১৯৬২ সালে মহাসড়ক এলাকায় প্রথম বাস পরিবহন সেবা চালু হয়। পরে নবনির্মিত সড়কে লোকাল বাস পরিবহন সেবাও চালু করা হয়। কিন্তু ২০০৯ সালে সেখানে লোকাল বাস পরিবহন পরিষেবা বন্ধ হয়ে যায়। ২০২৩ সালে বহদ্দারহাট থেকে কাপ্তাই এই সড়কে লোকাল বাস পরিবহন পরিষেবা পুনরায় চালু করা হয়। এই মহাসড়ক একটি বিপজ্জনক দুর্ঘটনাপ্রবণ সড়ক।

যাত্রাপথ 

 কাপ্তাই চৌরাস্তা
 কুয়াইশ সার্কেল
 নাজুমিয়ার হাট
 মদুনাঘাট
 নোয়াপাড়া
 গশ্চি
 পাহাড়তলী
 চুয়েট
 গোচরা চৌমুহনী
 রাঙ্গুনিয়া
 রউজারহাট
 চন্দ্রঘোনা
 লিচুবাগান
 শেখ রাসেল ইকো পার্ক
 বড়াইছড়ি
 ওয়াজ্ঞাছড়া
 শিলছড়ি
 চিৎমরম
 জিরো পয়েন্ট
 বাস স্টেশন

তথ্যসূত্র 

কাপ্তাই উপজেলা
চট্টগ্রামের সড়ক
বাংলাদেশের আঞ্চলিক মহাসড়ক
১৯৬৩-এ পূর্ব পাকিস্তানে প্রতিষ্ঠিত
শসার সোডা

শসার সোডা হল মিস্টার কিউ কাম্বার সহ বিভিন্ন নির্মাতাদের তৈরি এক ধরণের সোডা। পেপসি কিছু বাজারে বরফ শসার স্বাদ প্রদান করে। এটি হোম সোডা প্রস্তুতকারকদের দ্বারাও তৈরি করা হয়।

আরও দেখুন 

 শসার রস
 শসার স্যান্ডউইচ
 শসার স্যুপ
 কোমল পানীয়ের স্বাদের তালিকা

তথ্যসূত্র 

কার্বনযুক্ত পানীয়
কোমল পানীয়ের স্বাদ
সোডা
লুনা ৬

লুনা ৬, বা লুনা ই-৬ নং. ৭ (ওয়াইই-৬ সিরিজ) হলো লুনা কর্মসূচির অংশ হিসাবে চন্দ্র অবতরণের উদ্দেশ্য সোভিয়েত ইউনিয়ন কর্তৃক প্রেরিত একটি নভোযান। চন্দ্রে অবতরণের উদ্দেশ্যে প্রেরিত হলেও এটি পথ সংশোধনের ভুলে তার লক্ষ্য পূরণে ব্যর্থ হয় এবং চন্দ্রকে  দূর দিয়ে অতিক্রম করে।

উড্ডয়ন 
বাইকোনুর কসমোড্রোম সাইট ১/৫ থেকে একটি মলোনিয়া-এম বাহক রকেটের মাধ্যমে লুনা ৬ নভোযানটি উৎক্ষেপণ করা হয়। ১৯৬৫ সালের ৮ জুন তারিখে ০৭:৪০ ইউটিসি-তে এর উৎক্ষেপণ কার্য সম্পন্ন হয়। ব্লক এল লুনা ৬-কে একটি সৌরজাগতিক কক্ষপথের দিকে ঠেলে দেয়ার আগে মহাকাশযানটি এবং উপরের ব্লক এল স্তরটি একটি নিম্ন পৃথিবী স্থানিক কক্ষপথে প্রবেশ করে।

ব্যর্থতা 
৯ জুন তারিখে একটি ইঞ্জিনের সমস্যার সূত্রপাত ঘটে এবং তার ফলে নির্দিষ্ট কক্ষপথের পরিবর্তে এটি ভিন্ন পথে অতিক্রম করতে থাকে।

তথ্যসূত্র

বহিঃসংযোগ 

 Zarya - লুনা কর্মসূচির কালপঞ্জী। 

লুনা কর্মসূচি
পাতালঘর (২০২৩-এর চলচ্চিত্র)

পাতালঘর ২০২৩ সালের বাংলাদেশী চলচ্চিত্র। চলচ্চিত্রটি পরিচালনা করেছেন নূর ইমরান মিঠু। নূর ইমরান মিঠু এটি তার দ্বিতীয় চলচ্চিত্র এর আগে কমলা রকেট চলচ্চিত্রটি পরিচালনা করেছেন। পাতালঘর চলচ্চিত্রে প্রধান চরিত্রে অভিনয় করছেন আফসানা মিমি, মামুনুর রশিদ।

নির্মাণ 
চলচ্চিত্রের শুটিং শুরু হয়েছিল করোনাভাইরাসের সময়কালে।  চলচ্চিত্রটি প্রযোজনা করেছেন আবু শাহেদ ইমন। চলচ্চিত্রটি পরিবেশনা করছেন চরকি। চলচ্চিত্রটি নির্মাণে প্রযজনা করেছে ইমপ্রেস টেলিফিল্ম লিমিটেড, বাতায়ন প্রোডাকশন্স এবং পাওয়ার্ড বাই জয়া সেনেটারি ন্যাপকিন।

অভিনয়ে  
আফসানা মিমি,
নুসরাত ফারিয়া,
মামুনুর রশিদ, 
গিয়াস উদ্দিন সেলিম,
ফজলুর রহমান বাবু, 
নাজিয়া হক অর্ষা, 
মামুন-উল-হক,
দীপান্বিতা মার্টিন,
রওনক হাসান, 
নাসির উদ্দিন খান, 
মৌটুসি বিশ্বাস, 
আরফান মৃধা শিবলু,
শাদাত রাসেল, 
হাসনাত রিপন,
সালাহউদ্দিন লাভলু,
চন্দনা বিশ্বাস।

পুরস্কার 
নেপাল আন্তর্জাতিক চলচ্চিত্র উৎসবে সেরা ফিচার সিনেমা হিসেবে ‘ডন কিহোতে পুরস্কার’ পেয়েছে। ভারতের গোয়া আন্তর্জাতিক চলচ্চিত্র উৎসবে প্রদর্শিত হয় এছাড়া বেঙ্গালুরু আন্তর্জাতিক চলচ্চিত্র উৎসবের এশিয়ান বিভাগে 
প্রদর্শিত হয়।

মুক্তি 
২০২৩ সালের ২৭ জুলাই বাংলাদেশের ভিডিও স্ট্রিমিং প্ল্যাটফর্ম চরকিতে মুক্তি পায়।

তথ্যসূত্র
অসীম চট্টোপাধ্যায়

অসীম চট্টোপাধ্যায়(জন্ম: ২৯ জুলাই ১৯৪৪)  হলেন একজন ভারতীয় রাজনীতিবিদ, প্রাক্তন নকশাল নেতা এবং ভারতের কমিউনিস্ট বিপ্লবী লীগের প্রতিষ্ঠাতা।  ২০২৪ খ্রিস্টাব্দে তার রচিত "নকশালবাড়ীনামা গ্রন্থটি ১৪৩০ বঙ্গাব্দের আনন্দ পুরস্কার-এর জন্য বিবেচিত হয়।

জন্ম ও প্রারম্ভিক জীবন 
অসীম চট্টোপাধ্যায়ের জন্ম ১৯৪৪ খ্রিস্টাব্দের ২৯ জুলাই  ব্রিটিশ ভারতের অধুনা  পশ্চিমবঙ্গের বীরভূম জেলার প্রত্যন্ত গ্রামে এক নিম্ন মধ্যবিত্ত পরিবারে। পিতা বিশ্বনাথ চট্টোপাধ্যায়। চল্লিশ ও পঞ্চাশের দশকে পরিবারের সঙ্গে তার বাল্য-কৈশোর ও স্কুল জীবন কেটেছে বীরভূমের লাল মাটির দেশে মগমা, চাতরা ও সিউড়ি শহরে।  বীরভূম জেলা স্কুল হতে বিদ্যালয়ের পাঠ শেষে কলকাতায় আসেন। তিনি কলকাতার তৎকালীন প্রেসিডেন্সি কলেজে পদার্থ বিজ্ঞানের ছাত্র ছিলেন। সহপাঠী সন্তোষ রানার সঙ্গে কলকাতার পাইকপাড়ার বিধান ছাত্রাবাসে থাকতেন। সুপার ছিলেন "সূবর্ণরেখা" খ্যাত ইন্দ্রনাথ মজুমদার। ইন্দ্রনাথের বন্ধু সাহিত্যিক কমলকুমার মজুমদারের অঙ্কভাবনা পত্রিকায় অসীম চট্টোপাধ্যায় লিখতেন।  প্রথমে বঙ্গীয় প্রাদেশিক ছাত্র ফেডারেশনের ( তখন ভারতের কমিউনিস্ট পার্টির (মার্কসবাদী) ছাত্র শাখা) এবং তারপর ভারতের কমিউনিস্ট পার্টির (মার্কসবাদী-লেনিনবাদী) ছাত্রনেতা ছিলেন।  ১৯৬৭ খ্রিস্টাব্দে পদার্থ বিজ্ঞানে  কলকাতা বিশ্ববিদ্যালয়ের স্নাতক হওয়ার পরেই নকশাল আন্দোলনে যুক্ত হন।

রাজনৈতিক ক্রিয়াকলাপ 
শ্রেণি সংগ্রামে শ্রেণীশত্রু খতমে,  চারু মজুমদারের আহ্বানে সাড়া দিয়ে ১৯৬৮ খ্রিস্টাব্দে পশ্চিমবঙ্গের গোপীবল্লভপুর যাত্রা করেন। কিন্তু ডেবরা-গোপীবল্লভবুর এলাকায় সশস্ত্র আন্দোলন গড়ে তোলার প্রচেষ্টা ব্যর্থ হয়। বাংলাদেশের স্বাধীনতা সংগ্রামের প্রতি সিপিআই (এমএল)-এর বিরোধিতার কারণে, ভারত সরকার নকশালদের কার্যকলাপের বিরুদ্ধে কঠোর দমননীতি প্রয়োগ করলে ১৯৭০-খ্রিস্টাব্দের মাঝামাঝি সময়ে সিপিআই (এমএল) এর মধ্যে অভ্যন্তরীণ কোন্দল সৃষ্টি হয়। চারু মজুমদারের নেতৃত্বকে অস্বীকার করে তিনি ও সন্তোষ রানা দলত্যাগ করেন। তিনি ১৯৭১ খ্রিস্টাব্দের নভেম্বর মাসে দেওঘর হতে কারারুদ্ধ হন। সাত বৎসর পর ১৯৭৮ খ্রিস্টাব্দে মুক্তি পান। পরে একটি পৃথক দল হিসেবে বাংলা-বিহার-ওডিশা বর্ডারখ রিজিওনাল কমিটি, সিপিআই (এমএল) গঠন করেন। তাঁর দল সত্যনারায়ণ সিংয়ের সিপিআই (এমএল)-এ যোগ দেয়। পরে তিনি ১৯৮৪ খ্রিস্টাব্দে ভারতের কমিউনিস্ট বিপ্লবী লীগ গঠন করেন । 

তিনি পশ্চিমবঙ্গের বিধানসভার (বিধানসভা) নির্বাচনে দুবার অংশগ্রহণ করেন। কিন্তু প্রতিদ্বন্দ্বিতায় সফল হন নি। প্রথমবার ১৯৯১ খ্রিস্টাব্দে কলকাতার রাসবিহারী কেন্দ্রে ভারতের কমিউনিস্ট পার্টি (মার্কসবাদী) (সিপিআই (এম) সমর্থনে নির্দল প্রার্থী হিসাবে এবং ২০০৬ খ্রিস্টাব্দে কলকাতার বেলিয়াঘাটা কেন্দ্রে তৃণমূল কংগ্রেস সমর্থিত প্রার্থী হিসাবে।  তিনি 'গণতান্ত্রিক বাম' রাজনীতিতে কমরেড কাকা নামে পরিচিত।  তবে অসীম চট্টোপাধ্যায় হলেন এমন এক রাজনৈতিক ব্যক্তিত্ব, যিনি চিন্তায়-লেখায়-কর্মে সবসময়ই স্রোতের বিপরীতে থেকেছেন। 

বিশ শতকের ষাটের দশকে নকশাল আন্দোলনের ইতিহাস, আন্দোলনের বিভিন্ন ধারার উৎপত্তি, বৈশিষ্ট্য ও বিকাশ এবং তার নিজের দীর্ঘ ছয় দশকের রাজনৈতিক জীবন নিয়ে রচনা করেছেন নকশালবাড়িনামা।  ২০২২ খ্রিস্টাব্দের প্রকাশিত বইটির জন্য অসীম চট্টোপাধ্যায় ২০২৪ খ্রিস্টাব্দে ১৪৩০ বঙ্গাব্দের আনন্দ পুরস্কারের জন্য বিবেচিত হন।

তথ্যসূত্র 

১৯৪৪-এ জন্ম
কলকাতার রাজনীতিবিদ
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
পশ্চিমবঙ্গের রাজনীতিবিদ
ভারতীয় সাম্যবাদী
ভারতের কমিউনিস্ট পার্টি (মার্ক্সবাদী-লেনিনবাদী) এর রাজনীতিবিদ
পাদ্রী থোমাস

পাদ্রী থোমাস (fl. ৬৪০) একজন সিরিয়াক অর্থোডক্স পুরোহিত ছিলেন, যিনি উপরি মেসোপটেমিয়ার রেশাইনা অঞ্চলে বাস করতেন। তিনি সিরিয়াক ভাষায় লিখিত ৬৪০ সালের ইতিহাস (Chronicle of 640) নামক একটি গ্রন্থ রচনা করেন, যা আরও বিভিন্ন নামে পরিচিত।

৬৪০ সালের ইতিহাস একটি স্বতন্ত্র ধরণের সার্বজনীন ইতিহাস যা খ্রিষ্টাব্দ ৬৪০ সাল পর্যন্ত কালের বিস্তারকে অন্তর্ভুক্ত করে। এটি একটি মাত্র পাণ্ডুলিপিতে সংরক্ষিত রয়েছে, যার নাম ব্রিটিশ লাইব্রেরি, Add MS 14,643। এই পাণ্ডুলিপিটি ৭২৪ সালে নকল করা হয়েছিল এবং অনুলিপিকার পাণ্ডুলিপির শেষে একটি অতিরিক্ত পৃষ্ঠা যুক্ত করেন, যেখানে আরবি থেকে অনূদিত খলিফাদের তালিকা অন্তর্ভুক্ত রয়েছে। যদিও এই অংশটিকে কখনও কখনও মূল গ্রন্থের অংশ হিসেবে গণ্য করা হয়, অনুলিপিকার স্পষ্টভাবে "এখানে শেষ" বাক্যটি লিখে মূল পাঠ্যের সমাপ্তি চিহ্নিত করেছিলেন।

রবার্ট হোয়ল্যান্ড মূল ৬৪০ সালের ইতিহাস-কে সাতটি ভাগে বিভক্ত করেছেন:
 অসম্পূর্ণ একটি ভূগোল বিষয়ক রচনা
 আদম থেকে যাকোবের পুত্রদের পর্যন্ত বংশানুক্রম
 আব্রাহাম থেকে কনস্টানটাইন I পর্যন্ত অমুসলিম শাসকদের একটি তালিকা, যাদের শাসনকালীন প্রধান ঘটনাবলি উল্লেখ আছে এবং থোমাসের ভাষায়, "একটি বর্ণনা যা দেখায় কীভাবে তারা রোমানদের অধীন হয়েছিল"
 ইউসেবিয়াসের ক্রনিকন-এর সারাংশসহ আব্রাহাম ও নিনুস থেকে কনস্টানটাইন পর্যন্ত একটি কালানুক্রমিক তালিকা
 ইউসেবিয়াসের ইতিহাসের একটি বর্ধিতাংশ যা সম্রাট হেরাক্লিয়াসের ত্রিশতম বর্ষ, অর্থাৎ ৬৪০ সাল পর্যন্ত পৌঁছায়
 একটি "বছরের ব্যাখ্যা (সুকালা)" যাতে এলোমেলোভাবে ধর্মতাত্ত্বিক ও ঐতিহাসিক মন্তব্য রয়েছে
 বিভিন্ন বিশ্বব্যাপী গির্জা পরিষদগুলির তালিকা, তারিখ ও শাসকদের নামসহ, যেখানে খালকিদনের পরিষদ-কে নিন্দা করা হয়েছে

এই লেখাগুলি সপ্তম শতাব্দীর মাঝামাঝি সময়ে আরব বিজয়ের প্রত্যক্ষদর্শী বিবরণ প্রদান করে (সেলিউক বছর গণনা অনুসারে ১০ম শতাব্দী):

সাল ৯৪৫, সপ্তম ইন্ডিকশন, শুক্রবার ৪ ফেব্রুয়ারি, নবম প্রহরে রোমানদের সঙ্গে মুহম্দের তায়্যায়েদের মধ্যে প্যালেস্টাইনের গাজা থেকে বারো মাইল পূর্বে একটি যুদ্ধ হয়। রোমানরা পালিয়ে যায় এবং প্যাট্রিসিয়ান ব্রির্দন-কে রেখে যায়, যাকে আরবরা হত্যা করে। প্রায় ৪,০০০ দরিদ্র প্যালেস্টাইনি গ্রামবাসী—খ্রিস্টান, ইহুদি ও সামারিতান—সেখানে নিহত হন। আরবরা সমগ্র অঞ্চল লুণ্ঠন করে।

সাল ৯৪৭, নবম ইন্ডিকশন, আরবরা সমগ্র সিরিয়া আক্রমণ করে এবং পারস্যে প্রবেশ করে ও তা দখল করে। তারা মারদিন পর্বত আরোহন করে এবং সেখানে কেদার ও বনতায় অবস্থিত বহু সন্ন্যাসীকে হত্যা করে। কেদারের দরওয়ান, যাজক থোমাসের ভাই, ধন্য সিমন সেখানে নিহত হন।

তথ্যসূত্র

গ্রন্থপঞ্জি

৭ম শতাব্দীর লেখক
সিরীয় ভাষার লেখক
ক্যাম্পিং চেয়ার

ক্যাম্পিং চেয়ার, বা ক্যাম্প চেয়ার হল একটি ক্যানভাস বসার স্থান এবং হেলান দেয়া যায় এরুপ একটি হালকা ভাঁজযোগ্য চেয়ার, যা অস্থায়ী কোথাও ব্যবহারের জন্য উপযুক্ত, সাধারণত ছুটির দিনে ক্যাম্পিং করার মতো বহিঃরঙ্গনে বহনযোগ্য এবং স্থাপন করা সহজ। 

একটি ক্যাম্পিং সরঞ্জাম একটি ক্যাম্পিং চেয়ারের অনুরূপ, কিন্তু পিছনে সমর্থনের অভাব থাকে

চিত্রশালা

আরো দেখুন 

 চেয়ারের তালিকা
 ডেকচেয়ার
 ব্যাকপ্যাক চেয়ার, একটি ব্যাকপ্যাক এবং একটি চেয়ারের সংমিশ্রণ, কখনও কখনও ক্যাম্পিং, হাইকিং বা ছোট শিকার ভ্রমণের জন্য ব্যবহৃত হয়

তথ্যসূত্র 

আসবাবপত্রের ইতিহাস
ভাঁজযোগ্য চেয়ার
কাজীজাদা মহম্মদ

কাজীজাদা মহম্মদ আফেন্দী, ওরফে কুচুক কাজীজাদা (ছোট্ট কাজীজাদা) (1582-1635) ছিলেন ওছমানী সাম্রাজ্যের একজন মুসলিম দাঈ। তিনি ওছমানী সাম্রাজ্যের বালিকেসির প্রদেশে পয়দা হন। যারা তার ধারণা তাবেদারী করেছিল তারা "কাজীজাদালী" নামে মশহুর হন।

কাজীজাদালীরা আওয়ামকে প্রভাবিত করে রাজনৈতিকভাবে কাজ করছিল। যে সকল দাঈ আওয়ামের উদ্দেশে বয়ান দিচ্ছিলেন তারা তাদের ইচ্ছামত খেলাফতের সমালোচনা করতে পারতেন এবং এঙ্কেলাব ঘটাতে পারেন। কাজীজাদালীদের নেতা ছিলেন কাজীজাদা মহম্মদ আফেন্দী। যখন তিনি ছোট ছিলেন, তিনি একটি সূফী তরিকায় ভর্তি হবার চেষ্টা করেছিলেন, কিন্তু যখন তিনি জানতে পেরেছিলেন যে তিনি তাদের চিন্তাভাবনার প্রতি আপত্তি জানিয়েছেন, তখন তিনি একজন দাঈ হওয়ার ফয়সলা নেন।

যেহেতু তার বক্তৃতা শক্তিশালী ছিল, তিনি অল্প সময়ের মধ্যে মশহূর হয়ে ওঠেন এবং ১৬৩১ খ্রীষ্টাব্দে আয়া সোফিয়া মসজিদে একজন দাঈ হিসেবে মনোনীত হন, যেখানে তিনি রাষ্ট্রীয় বিষয়ে বিশৃঙ্খলার দিকে ইঙ্গিত করেছিলেন। তিনি বলেন, এই সব ব্যাধি শরীয়ৎবিরোধী কাজ করার ফল। তিনি আওয়ামকে এমন সব কওমের বিরুদ্ধে সরান যেগুলো তিনি শরীয়তের পরিপন্থী হওয়ার ফয়সলা নিয়েছিলেন। তিনি চৌঠা সুলতান মুরাদ (রাজত্বকাল ১৬২৩- ১৬৪০) এর তামাক নিষিদ্ধকে সমর্থন করেছিলেন। যখন কাজীজাদাকে ইয়াদ করিয়ে দেওয়া হয়েছিল যে কফি এবং তামাক খোদার দ্বারা হারাম ছিল না, তখন তিনি বলেছেন যে সুলতানের নিষেধাজ্ঞাই যথেষ্ট। কাজীজাদালীরা ওছমানী তালীম ব্যবস্থার পতন ঘটায় এবং বিজ্ঞান রক্ষণশীল হয়ে ওঠে।

তথ্যসূত্র

আরও পড়া 

 তারীখ-ই-তুর্কী 3, হোসেন জি. ইয়র্দায়দিন, সিনা আকসিন, জফর টপ্রাক, আইলা ওদেকান, মেতিন কুন্ত, সুরাইয়া ফারূকী, 2.250

১৬৩৫-এ মৃত্যু
১৫৮২-এ জন্ম
১৬শ শতাব্দীর উসমানীয় সাম্রাজ্যের ব্যক্তি
১৭শ শতাব্দীর উসমানীয় সাম্রাজ্যের ব্যক্তি
ফখরুদ্দীন আজমী

ফখরুদ্দীন আজমী (ওফাৎ ১৪৬০ খ্রীঃ) ছিলেন একজন ওছমানী সলতনতের জনৈক আলেমে দ্বীন ও শায়খুল ইসলাম।

তিনি সৈয়দ শরীফ জুর্জানীর সাথে বেড়ে ওঠেন এবং তার তালীম শুরু করেন পারস্যে, তাই "আজমী" নামে মশহুর হন।

প্রভাব বিস্তারকারী হুরূফীদের উপর অত্যাচারে তিনি যে জরূরী ভূমিকা পালন করেছিলেন তার জন্য তিনি মশহুর। উজিরে আজম মাহমূদ পাশা সাহেব অন্যতম হুরূফী নেতা ফজলুল্লাহ আস্তরাবাদীর সমর্থকদের দ্বারা বিশেষভাবে উদ্বিগ্ন ছিলেন এবং তাই তিনি একটি পরিকল্পনা তৈরি করেছিলেন যাতে তিনি তাদের তার মহলে যাওয়ার দাওয়াৎ জানান। ফখরুদ্দীন আজমী তাদের ধারণাগুলি শোনার জন্য এক কোণে লুকিয়ে রইলেন। তিনি যথেষ্ট শোনার পর, তিনি তার গোপন স্থান থেকে বেরিয়ে এসে তাদের নিন্দা জানালেন। 

তাকে তুরস্কের দারুল হাদীছ মসজিদের বাইরে দাফন করা হয়েছে।

তথ্যসূত্র 

শায়খুল ইসলাম
১৪৬০-এ মৃত্যু
আব্দুল কুদ্দুস গঙ্গোহী

আবদুল কুদ্দুস গঙ্গোহী (১৪৫৬-১৫৩৭ খ্রীঃ) ছিলেন মোগল হিন্দুস্তানের একজন মশহূর সূফী ও আলেম।

জিন্দেগী 
তিনি একজন সূফী উর্দু শায়ের ও চিশতী মুর্শিদ ছিলেন।  তিনি চিশতী তরীকার সাবেরী সিলসিলার অন্তর্ভুক্ত ছিলেন। 

তিরিশ সাল বাদে, তিনি আহমদ আব্দুল হক সাহেবের সুনাম দ্বারা আকৃষ্ট হয়ে সাহারানপুর জেলার গঙ্গোহে চলে আসেন।

রচনা 
মকতূবাত-ই-কুদ্দুসিয়া (আব্দুল কুদ্দুস গাঙ্গোহীর চিঠিসমূহ)

তথ্যসূত্র 

উত্তরপ্রদেশের কবি
১৬শ শতাব্দীর ভারতীয় কবি
১৫শ শতাব্দীর ভারতীয় কবি
ভারতীয় পুরুষ কবি
১৪৫৬-এ জন্ম
১৫৩৭-এ মৃত্যু
ভারতীয় সুফি
মাতুরিদি ব্যক্তি
হানাফী ব্যক্তি
সুফি কবি
আলফোর্ড টি. ওয়েলচ

অ্যালফোর্ড টি. ওয়েলচ মিশিগান স্টেট বিশ্ববিদ্যালয়ে ধর্মতত্ত্ব বিভাগের অধ্যাপক। তিনি ১৯৭০ সালে এডিনবরা বিশ্ববিদ্যালয় থেকে আরবি ও ইসলামিক স্টাডিজে পিএইচ.ডি. ডিগ্রি অর্জন করেন। এছাড়াও তিনি সাউদার্ন ব্যাপটিস্ট থিওলজিক্যাল সেমিনারি থেকে বাইবেলের ভাষা, সাহিত্য ও নিকটপ্রাচ্যের ইতিহাস বিষয়ে এম.ডিভি. ডিগ্রি লাভ করেন। ওয়েলচের গবেষণার ক্ষেত্রের মধ্যে রয়েছে ধর্মের ইতিহাস, আরবি ভাষা এবং ইসলামিক স্টাডিজ।

তথ্যসূত্র

বহিঃসংযোগ
 ব্যক্তিগত ওয়েবসাইট

এডিনবরা বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
জন্মতারিখ অনুপস্থিত (জীবিত ব্যক্তি)
জীবিত ব্যক্তি
ধর্মতত্ত্বের পণ্ডিত
এডিনবরা বিশ্ববিদ্যালয়ের প্রাক্তন ছাত্র
মিশিগান স্টেট বিশ্ববিদ্যালয়ের শিক্ষক
জন্মস্থান অনুপস্থিত (জীবিত ব্যক্তি)
মেয়রাজউদ্দীন আহমদ

মেয়রাজউদ্দীন আহমদ ছিলেন 19 শতকের একজন বাঙ্গালী শিক্ষাবিদ, লেখক এবং দাঈ।

জিন্দেগী 
মেয়রাজউদ্দীন আহমদ বেঙ্গল প্রেসিডেন্সির খুলনা জেলার সাতক্ষীরা মহকুমায় পয়দা হন। তিনি বাংলা ও উর্দু ভাষায় পারদর্শী ছিলেন।

মেয়রাজউদ্দীন আহমদ সাহেব সুধাকর পত্রিকার জন্য উর্দু ভাষার প্রবন্ধ বাংলায় তরজমা করতেন। ঢাকা মুসলমান সুহৃদ সম্মিলনী নামক একটি নারীশিক্ষার আন্দোলন সংগঠন তাকে  বালিকাদের লাগিয়া একটি বই লিখতে বলে। ১৮৮৫ খ্রীষ্টাব্দে তিনি মোহাম্মদ রেয়াজউদ্দীন আহমদ সাহেবের সাথে তাদের জন্য তোহফাতুল মোসলেমিন রচনা করেন।

তিনি কলকাতার সেন্ট জেভিয়ার্স কলেজে আরবী ও ফার্সী ভাষার অধ্যাপক ছিলেন। ১৮৯০ খ্রীষ্টাব্দে তিনি শেখ আবদুর রহীম সাহেবের সহযোগিতায় জিহাদ এবং সমাজকল্যাণ সম্পর্কে ধর্মযুদ্ধ বা জিহাদ ও সমাজ সংস্কর লিখেছিলেন। বইটিতে তিনি লিখেছেন যে ভারতবর্ষের মুসলমানদের ব্রিটিশ রাজের বিরুদ্ধে জেহাদ করা জায়েজ নয় কারণ তারা মুসলমানদের দ্বীনের আজাদী হেফাজৎ করেছিল।

তিনি কলকাতার ডোভেটন কলেজে ফার্সী ভাষাও পড়াতেন।

মেয়রাজউদ্দীন আহমদ সাহেব কলকাতার মুসলমান সাহিত্য সমাজের একজন প্রভাবশালী ব্যক্তিত্ব ছিলেন। ১৮৯০ খ্রীষ্টাব্দে, কবি মোহাম্মদ মোজাম্মেল হক তার বই ফেরদৌসী চরিত মরহূম জনাব মেয়রাজউদ্দীন আহমদ সাহেবকে উৎসর্গ করেন।

সূত্র তালিকা

১৯শ শতাব্দীর বাঙালি
সাতক্ষীরা জেলার ব্যক্তি
বাঙালি আলেম
১৯শ শতাব্দীর ইসলামের মুসলিম পণ্ডিত
মোটরসাইকেলের আসন

একটি মোটরসাইকেলর আসন (কখনও কখনও স্যাডল) যেখানে আরোহী বসে এবং একজন যাত্রীকেও বসাতে পারে।

মোটরসাইকেলের আসনের সবচেয়ে সাধারণ ধরনের হল একটি দ্বৈত স্যাডল বা বেঞ্চ আসন, যা চ্যাসিস উপরে বরাবর থাকে এবং মোটরসাইকেলের চালকের পিছনে একজন যাত্রীর বসার জন্য যথেষ্ট। বিংশ শতাব্দীর মাঝামাঝি পর্যন্ত একটি দীর্ঘায়িত আসনের পরিবর্তে দুটি বিচ্ছিন্ন আসন বেশি সাধারণ ছিল। একটি একক আসন চালকের জন্য যথেষ্ট বড়। মোটরসাইকেল ট্রায়ালে, বাইকে কোনো আসন থাকে না, কারণ চালক পুরো সময় পায়ের পাতায় দাঁড়িয়ে থাকে।

আরো দেখুন 

 সাইকেলের জিন
 ঘোড়ার জিন

তথ্যসূত্র 

আসন (আসবাব)
মোটরসাইকেল প্রযুক্তি
শৌচাগার আসন

শৌচাগার আসন বা পায়খানার আসন হল একটি কব্জাযুক্ত ইউনিট যা একটি গোলাকার বা ডিম্বাকৃতির খোলা আসন নিয়ে গঠিত এবং সাধারণত একটি ঢাকনা থাকে, যা বসার অবস্থানে ব্যবহৃত শৌটাগারের বাটিতে বোল্ট দিয়ে আটকানো থাকে। আসনটি ফ্লাশ টয়লেট বা শুকনো টয়লেটেও থাকতে পারে। একটি শৌচাগার আসন নিজেই আসন নিয়ে গঠিত, যা ব্যবহারকারীর বসার জন্য রেখাযুক্ত হতে পারে। ঢাকনাটি টয়লেটকে ঢেকে রাখে যখন এটি ব্যবহার করা হয় না – ঢাকনাটি কিছু ক্ষেত্রে অনুপস্থিত থাকতে পারে, বিশেষ করে গণ  শৌচাগারে।

তথ্যসূত্র

বহিঃসংযোগ 

 হাম্মাদ সিদ্দিকীর টয়লেট সিটের উপরে বনাম নিচের দৃশ্যের একটি পরীক্ষা
 সান ফ্রান্সিসকোতে আইসোটোপ কমিকস  - কমিক্স রকস্টার টয়লেট সিট মিউজিয়ামের বাড়ি
 সমস্যাযুক্ত টয়লেট সিট: উপরে বা নিচে? তিনটি স্কিম

স্নানকক্ষ
শৌচাগার
আসন (আসবাব)
বার টুল

বার টুল হল এক ধরনের লম্বা টুল, প্রায়ই পায়ের সাথে পায়ের বিশ্রামের জন্য পাদানি লাগানো থাকে। বারের টুলগুলির উচ্চতা ও সংকীর্ণতা তাদেরকে পাব বা বারগুলিতে ব্যবহারের জন্য উপযুক্ত করে তোলে। 

মার্কিন যুক্তরাষ্ট্রে নিষেধাজ্ঞার আগে, বার টুল পানীয় প্রতিষ্ঠানে ব্যবহৃত হত না, কিন্তু খাদ্য প্রতিষ্ঠানে হতো। টুল ছাড়া বার ছিল আদর্শ, এবং এটি "আমেরিকান বিশেষত্ব" হিসাবে বিবেচিত হত।

তথ্যসূত্র 

মদ্যপান সংস্কৃতি
চেয়ার
আসন (আসবাব)
পা রাখার টুল

পা রাখার টুল বা পায়ের টুল, হল আসবাবের একটি টুকরো বা পা উঁচু করে রাখার জন্য ব্যবহৃত একটি সমর্থন। দুটি প্রধান ধরণের পা রাখার টুল রয়েছে, একটি আরামের জন্য অপরটি কাজের জন্য নকশা করা।

আরামের 
এই ধরনের পা রাখার টুলে বসা ব্যক্তিকে আরাম দেওয়ার জন্য ব্যবহার করা হয়, উদাহরণস্বরূপ, চেয়ার বা সোফায়। এটি সাধারণত একটি ছোট, চওড়া, চার পায়ের টুল। উপরের অংশটি গৃহসজ্জার সামগ্রী ও ফ্যাব্রিক বা পশুর চামড়ার হতে পারে। এই ধরনের পা রাখার টুল উসমানীয় আমলের। এটি উপবিষ্ট ব্যক্তিকে এর উপর তাদের পা বিশ্রামে দিতে দেয়, বেশিরভাগ অনুভূমিক স্তরে পা সমর্থন করে। উচ্চ মানের পা রাখার টুলের উচ্চতা-নিয়ন্ত্রণযোগ্য।

কাজের 
এই ধরনের পা রাখার টুল একজন ব্যক্তির (সাধারণত একটি শিশুর) পাকে সমর্থন করে যা বসার সময় মেঝেতে পৌঁছায় না। বসা ব্যক্তির পায়ের নীচে পাদদেশে রাখা হয় যাতে ব্যক্তির পা এটির উপর আরামে বিশ্রাম নিতে পারে। একটি উদাহরণ হল পিয়ানো বেঞ্চের পা রাখার টুলের ধরন। বসার সময় শরীরের রক্ত সঞ্চালন আরও অবাধে প্রবাহিত করতে এটি ব্যবহার করা হয়।

তথ্যসূত্র 

চেয়ার
আসবাবপত্র
টুল (আসন)

টুল হল একটি উঁচু আসন যা সাধারণত তিন বা চার পা দ্বারা সমর্থিত হয়, তবে হাতের আরাম বা পিঠের আরামের ব্যবস্থা থাকে না (প্রাথমিক টুলগুলিতে), এবং সাধারণত একজনের বসার উপযোগী করে তৈরি করা হয়। আসনের প্রাচীনতম রূপগুলির কিছু হিসাবে, কিছু আধুনিক টুলের পিছনে পিঠের আরাম করার ব্যবস্থা থাকলেও টুলকে কখনও কখনও ব্যাকলেস চেয়ার বলা হয়। ভাঁজযোগ্য টুলগুলি সাধারণত ভাঁজ করা পায়ের সাথে সমান্তরালভাবে আসনটি ঘোরানোর মাধ্যমে একটি সমতল, সংক্ষিপ্ত আকারে ভেঙে যেতে পারে।

ইতিহাস

গ্যালারি

আরো দেখুন 

 পা রাখার টুল
 তাবোরেট
 আসন

তথ্যসূত্র

বহিঃসংযোগ 

 শেক্সপিয়ার 100টি বস্তুতে: জয়েন্ট-স্টুল
 ওয়েস্ট ডিন কলেজ : সপ্তদশ শতাব্দীর জুইনারি: লগ থেকে স্টুল পর্যন্ত

আসবাবপত্রের ইতিহাস
আসন (আসবাব)
প্রারম্ভিক ওক আসবাবপত্র
রমজান টি-টোয়েন্টি কাপ

রমজান টি-টোয়েন্টি কাপ হল একটি পেশাদার টি-টোয়েন্টি ক্রিকেট টুর্নামেন্ট, যা পাকিস্তানের করাচিতে ২০১৩ সালের ৬ থেকে ২৫ জুলাই পর্যন্ত অনুষ্ঠিত হয় এবং তা পবিত্র রমজান মাসেই হয়। রাউন্ড-রবিন গ্রুপ পর্বের মাধ্যমে এই টুর্নামেন্টে দশটি দল প্রতিদ্বন্দ্বিতা করেছিল; গ্রুপপর্ব শেষে সেমিফাইনাল এবং সবশেষে একটি ফাইনাল খেলা হয়। পাকিস্তান ইন্টারন্যাশনাল এয়ারলাইন্সের বিপক্ষে ফাইনাল খেলা ড্র হওয়ার পর এক ওভারের এলিমিনেটরে হাবিব ব্যাংক লিমিটেড কাপটি জিতেছিল।

২০২৪ সালে পাকিস্তানের ক্রিকেট বোর্ড আন্তঃকলেজ রমজান টি-টুয়েন্টি কাপ নামে একটি নতুন টুর্নামেন্ট আয়োজন করে।

ভেন্যু 
টুর্নামেন্টটির ২৩টি ম্যাচের সবকটি জাতীয় স্টেডিয়াম, করাচিতে খেলা হয়।

তথ্যসূত্র